Պաուլ Վերհագ

**Պաուլ Վերհագ** (, ), հոլանդացի ֆուտբոլիստ, ով խաղացել է եզրային պաշտպանի դիրքում։

Հոլանդիայի հավաքականի կազմում մասնակցել է երեք հանդիպման։ 2014 թվականի աշխարհի առաջնության բրոնզե մեդալակիր:

## Ակումբային կարիերա
Վերհագը սկսել է ֆուտբոլ խաղալ «ՎՎՎ-Վենլո» և ՊՍՎ ակումբների երիտասարդական թիմերում։ 2003 թվականին Վերհագը դարձավ ՊՍՎ-ի հիմնական թիմի խաղացող, սակայն այդպես էլ ոչ մի խաղ չխաղալով նրա կազմում, վարձավճարով տեղափոխվեց ԱԳՈՎՎ, որտեղ անցկացրեց ամբողջ հաջորդ մրցաշրջանը՝ խաղալով 33 հանդիպում։ 

Դրանից հետո նա ազատ գործակալի կարգավիճակով դարձել է «Դեն Բոշ» ակումբի խաղացող, որի կազմում 32 հանդիպում է անցկացրել Նիդերլանդների առաջնությունում: Այնուամենայնիվ, նրա թիմը դուրս մնաց առաջնությունից, և հաջորդ մրցաշրջանում Վերհագը 24 հանդիպում անցկացրեց առաջին դիվիզիոնում: 2006 թվականի սկզբին Վերհագը տեղափոխվեց «Վիտես»։ Թիմի կազմում անցկացրած ժամանակի մեծ մասը եղել է թիմի հիմնական պաշտպանը։ 2008 թվականի հուլիսի 21-ին Վերհագը նոր պայմանագիր կնքեց ակումբի հետ մինչև 2011 թվականի կեսը։ Քիչ առաջ նա նշանակվեց «Վիտեսի» նոր ավագ: 2008/2009 մրցաշրջանի ավարտից հետո նա թիմի երկրպագուների կողմից ճանաչվել է Տարվա լավագույն ֆուտբոլիստ։

Չորս տարի անց նա հեռացավ «Վիտեսից» և 2010 թվականի մայիսի 27-ին երկու տարվա պայմանագիր կնքեց «Աուգսբուրգի» հետ։ Առաջին իսկ մրցաշրջանում, մասնակցելով առաջնության 30 խաղի, Վերհագն օգնեց թիմին Երկրորդ Բունդեսլիգայում գրավել երկրորդ տեղը և դուրս գալ Գերմանիայի առաջնություն։ 2012 թվականի սկզբին Ուվե Մյորլեի հեռանալուց հետո նշանակվել է ակումբի նոր ավագ։ 2014/15 մրցաշրջանում նա «Աուգսբուրգի» հետ զբաղեցրել է 5-րդ տեղը առաջնությունում և իրավունք ստացել մասնակցելու Եվրոպա լիգային։ 2015 թվականի դեկտեմբերի 11-ին նա խփեց իր առաջին գոլը Եվրոպա լիգայում «Պարտիզանի» դեմ խաղում։ Թիմը դուրս եկավ փլեյ-օֆֆ փուլ, որտեղ պարտվեց «Լիվերպուլին»: 2016/17 մրցաշրջանում Գերմանիայի առաջնությունում անցկացրել է 31 հանդիպում, խփել 3 գոլ (բոլորը՝ 11 մետրանոցից) և կատարել 2 գոլային փոխանցում:

2017 թվականի օգոստոսի 7-ին ֆուտբոլիստը տեղափոխվել է «Վոլֆսբուրգ»: 33-ամյա հոլանդացի ֆուտբոլիստի պայմանագիրը «գայլերի» հետ նախատեսված է երկու տարվա համար, նա նոր թիմում 3-րդ համարն է վերցրել։ 2019 թվականի ապրիլին հայտարարվեց, որ Վերհագը լքել է ակումբը։

2019 թվականի հունիսի 5-ին հոլանդական «Տվենտե» ակումբը հայտարարեց, որ Վերհագը բժշկական հետազոտությունից հետո մեկ տարվա պայմանագիր կկնքի ակումբի հետ։

## Կարիերան հավաքականում
2006-2007 թվականներին Վերհագը հանդես է եկել Նիդերլանդների երիտասարդական հավաքականում, որը 2006 թվականի Եվրոպայի երիտասարդական առաջնության եզրափակչում 3:0 հաշվով հաղթել Է Ուկրաինային: Ֆուտբոլիստը մասնակցել է մրցաշարի երկու հանդիպման։

Ազգային հավաքականում իր նորամուտը նշել Է 2013 թվականի օգոստոսի 15-ին Պորտուգալիայի հավաքականի դեմ ընկերական խաղում, որն ավարտվել է 1:1 հաշվով։ 2014 թվականին Վերհագն ընդգրկվել է հավաքականի վերջնական հայտացուցակում Բրազիլիայում կայանալիք Աշխարհի առաջնության համար։ Նա խաղադաշտ է դուրս եկել միայն մեկ անգամ՝ մեկնարկային կազմում դուրս գալով Մեքսիկայի դեմ խաղում (2:1) և խաղալով 56 րոպե։ Հոլանդիայի հավաքականը երրորդ տեղի համար խաղում 3:0 հաշվով հաղթեց Բրազիլիային։

## Վիճակագրություն

*Վիճակագրությունը ցույց է տրված 2017 թվականի օգոստոսի 9-ի տվյալներով։*

### Կարիերան հավաքականում

: *Վիճակագրությունը ցույց է տրվում 2014 թվականի հունիսի 30-ի տվյալներով*։

### Վերհագի հանդիպումները Նիդերլանդների հավաքականի կազմում

**Ընդհանուր՝ 3 խաղ․ 0 գոլ, 1 հաղթանակ, 2 ոչ-ոքի, 0 պարտություն:**

## Ձեռքբերումներ
**Նիդերլանդների հավաքական**
* 2014 թվականի Աշխարհի առաջնության բրոնզե մեդալակիր

## Ծանոթագրություններ

 
Կատեգորիա:Աուգսբուրգի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տվենտեի ֆուտբոլիստներ
Կատեգորիա:Տղամարդկանց ֆուտբոլի պաշտպաններ